**CAIET DE SARCINI**

**servicii de proiectare grafică, concepție grafică, tipărire și livrare materiale de publicitate (macheta, mape, broșuri) în cadrul proiectului „Centrul de Excelență NATO pentru Protecția Mediului”**

***1) OBIECTUL ACHIZIȚIEI***

servicii de proiectare grafică, concepție grafică, tipărire și livrare materiale de publicitate (macheta, mape, broșuri) în cadrul proiectului „Centrul de Excelență NATO pentru Protecția Mediului” derulat de Ministerul Mediului împreună cu Ministerul Apărării Naționale.

***2) INFORMATII RELEVANTE***

Prin înființarea centrului de excelență NATO pentru protecția mediului, în anul aniversării Centenarului Unirii, se continuă eforturile de impunere a țării noastre ca lider regional și printr-o structură în care păstrarea identității și promovarea intereslor naționale se realizează într-un mediu multinațional și multicultural.

Înființarea Centrului de excelență pentru protecția mediului, în condițiile unui efort interdepartamental, prin care protecția mediului, securitatea națională și dimensiunea culturală a interesului național sunt abordate într-un proiect comun, realizează cadrul necesar continuării celebrării Marii Uniri tocmai prin afirmarea unității de efort la nivel național.

Ministerul Apărării Naționale împreună cu Ministerul Mediului, recunoscând importanța protecției mediului ca dimensiune a securității naționale și garanție pentru o dezvoltare durabilă, a desfășurat activități specifice, atât la nivel național cît și internațional, acționând astfel pentru îndeplinirea angajamentelor asumate de către România în cadrul Alianței Nord-Atlantice.

România are, în prezent, vizibilitate suficientă și dispune de un real potențial de imagine în cadrul Alianței Nord-Atlantice în domeniul protecției mediului, iar conjunctura este exploatată pentru consolidarea poziției deținute și continuarea eforturilor de impunere ca lider în domeniu.

Îndeplinirea responsabilă a angajamentelor ce derivă din statutul de membră cu drepturi depline a Uniunii Europene și a Alianței Nord-Atlantice reprezintă expresia integrării armonioase a României Mari într-un spațiu global.

**Macheta triminesională** a Centrului de excelențăși a zonei de experimentare ecologică va oferi cadrul necesar dezvoltării proiectelor de investiții plecând de la o imagine ecompletă a obiectivelor asumate.

***3) VALOAREA ESTIMATĂ***

Valoarea estimată a achiziției este de 78.991,60 lei fără TVA, respectiv 94.000 lei, inclusiv TVA (19%), defalcată după cum urmează:

* servicii de proiectare grafică, concepție grafică, tipărire și livrare materiale de publicitate -macheta (1 buc.) – 74.791,59 lei fărăr TVA, respective 89.002 lei cu TVA
* servicii de proiectare grafică, concepție grafică, tipărire și livrare materiale de publicitate – broșuri (200 buc.) – 14x200=2.800 lei fără TVA, respectiv 3.332 lei cu TVA
* servicii de proiectare grafică, concepție grafică, tipărire și livrare materiale de publicitate – mape (200 buc.) – 7x200=1.400 lei fără TVA, respectiv 1.666 lei cu TVA

***4) DETALII TEHNICE***

1. DETALII PENTRU MACHETA
* Dimensiuni approximative: 200x100cm, 100x70cm si 100x70cm
* materiale cu texturi reale
* foarte detaliata,sa para cat mai reala
* carton de diferite culori pentru peretii/acoperisul casei cu texturi reale (culori la alegere)
* folie plastic pentru geamuri
* predare la „cheie” (toate materialele incluse in pret)
* scara 1:50

Macheta va fi executata dintr-un material usor, pastrând detaliile arhitecturale de baza cât și cele particulare. Se vor folosi materiale precum forex, Plexiglas, lemn, stiplex, Pal pentru blatul machetei, sticla, comatex, etc.

Detalierea machetei poate fi adusă până la un realism ideal. Pot fi folosite atât elemente din vinil, culori de tipar, cât și pictura.

Macheta cu sit routat și cu clădiri, alei și anturaje; fațadele și detaliile clădirilor pot fi printate și inserate în machetă. Se vor folosi elemente de anturaj specifice: oameni, masini, stalpi iluminat, trotuare, borduri, vegetatie, mobilier (sezlonguri, banci, etc).

Macheta va cuprinde si o portiune din zonele vecine, inclusive strazi, trotuare, vegetatie, etc.

Macheta va fi iluminata, cu LED-uri cu lumina rece, pentru a nu afecta materialele folosite.

Macheta va fi acoperita cu o cutie de Plexiglas, pentru protectie la exterior

1. DETALII PENTRU MAPE

Mape – 200 buc, cu următoarele caracteristici:

* Plastifiate
* Policromie
* Buzunar aplicat la interior
* Carton 400gr/mp
1. DETALII BROSURI

Broșuri – 200 buc, cu următoarele caracteristici:

* Format A5,
* Coperta carton 300 gr/mp
* Broșură – 90 gr/mp
* Policromie 4+4
* 56 pagini

***5) TERMEN DE LIVRARE***

Termen prestare servicii si livrare: maximum 7 zile de la data semnării contractului.

***6) CONDIȚIILE CARE TREBUIE ÎNDEPLINITE DE OFERTANT***

Prestatorul este responsabil pentru livrarea în termen, pentru calitatea produselor, cât și pentru respectarea caracteristicilor tehnice.La livrare, produsele vor fi însoțite de Certificatul/Declarație de conformitate.

***7) RECEPȚIE***

Nu vor fi se admise neconcordanțe între caracteristicile produselor livrate și specificațiile prevăzute in prezentul caiet de sarcini

Recepția calitativă și cantitativă se va face în maxim 10 zile lucrătoare de la livrare.

În cazul constatării deficiențelor privind produsele livrate, prestatorul se obligă să efectueze remedierile tehnice ce se impun în termen de maxim 3 zile de la constatare, cu excepția cazurilor de forță majoră.

Procesul verbal de recepție cantitativă și calitativă va fi semnat de către achizitor, după remedierea tuturor deficiențelor/neconcordanțelor constatate, dacă este cazul.

***8) MODALITATEA DE PLATĂ***

Plata se efectuează în RON, prin ordin de plata, prin Trezoreria Municipiului București, după realizarea recepției cantitative și calitative.

Factura va fi emisă de către prestator după aprobarea procesului verbal de recepție cantitativă și calitativă.

***9) CONDIȚII DE ATRIBUIRE***

Modalitatea de achiziție: achiziție directă.

Criteriul de atribuire: prețul cel mai scăzut.